
Projekteerimistingimuste määramine
(Uute elektrikaablite paigaldamine alates Paul Kerese tn.11 trafoalajaamast 

kuni Linda tn.2 projekteeritava alajaamani)

1. ASJAOLUD JA MENETLUSE KÄIK

08.04.2009. a. Hiab Balti AS, registrikood 10020469, asukoht Linda tn.2, Narva linn, keda esindab tootmisdirektor hr. Aivar Virunen volikirja alusel, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi uute elektrikaablite paigaldamiseks alates Paul Kerese tn.11 trafoalajaamast kuni Linda tn.2 projekteeritava alajaamani. Narva linnas Linda tn.2 asuv kinnistu, katastritunnusega 51101:006:0090, pindalaga 22488,0 m2, kuulub Hiab Balti AS-ile vastavalt väljavõttele kinnistusraamatust.
2. ÕIGUSLIKUD ALUSED

2.1 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.2   Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

Määrata projekteerimistingimused uute elektrikaablite paigaldamiseks alates Paul Kerese tn.11 trafoalajaamast kuni Linda tn.2 projekteeritava alajaamani järgnevalt:                                  
	3.1.1. ÜLDANDMED



	3.1.1.1  Tellija


	Hiab Balti AS, registrikood 10020469 

Linda tn.2, 20309 Narva 

	3.1.1.2 Asukoht, 
                                                   
	Narva linn, Linda tn.2
Maakasutuse sihtotstarve: ärimaa 15%/transpordimaa85%

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste 08.04.09.a. taotlus nr.767/1-12, Aivar Virunen
3.1.1.4.2 Ehitusseadus1, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on uute elektrikaablite paigaldamine alates Paul Kerese tn.11 trafoalajaamast kuni Linda tn.2 projekteeritava alajaamani.
	3.3 ÜLDNÕUDED




3.3.1    Ehitusprojekt koostada lähtudes VKG Elektrivõrgud OÜ poolt väljastatud projekteerimisülesandest, kehtestatud detailplaneeringust, Narva Linnavalitsuse poolt kinnitatud projekteerimistingimustest, Eestis kehtivatest projekteerimisnormidest ja Standarditest jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4).
3.3.4 Tiitellehel ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.7 Esitada projekti nimetus vastavalt projekteerimistingimustele.

3.3.8 Väljastatud projekteerimistingimused lisada projekti kausta.
3.3.9 Tehniliste näitajate esitamiseks kasutada ehitisregistri blanketti „Ehitise olulised tehnilised andmed”.
3.3.10 Esitada Narva Linnavalitsuse Arhitektuuri-ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. 
	3.4  ARHITEKTUURSED JA LINNAEHITUSLIKUD TINGIMUSED


3.4.1 Välisvõrgu paigutamise minimaalne sügavus: normikohane.
3.4.2 Tehnovõrkude vaheline minimaalne kuja: normikohane.
3.4.3 Näha ette kõigi olemasolevate ehitiste korrasolek ja kaitse.
3.4.4 Projekti mahus näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega.
3.4.5 Projekteeritava alajaama välisviimistlus: vaba. Esitada alajaama värvivaated.
3.4.6 Muud nõuded: vastavalt VKG Elektrivõrgud OÜ poolt väljastatud projekteerimisülesandele.
3.4.7 Asendiplaan: näidata olemasolevad, projekteeritavad ja likvideeritavad rajatised jne.
3.4.8 Projekti koosseisus esitada lisaks:
· VKG Elektrivõrgud OÜ poolt väljastatud projekteerimisülesanne,

· situatsiooniskeem, 

· materjalide tellimisspetsifikatsioonid, 
   -  elektrikaablite plaan,

· piki-ja põikiprofiilid,

· projekteeritud elektrikaablite tehnilised andmed, 

· kvaliteedinõuded ning üldised materjalidele esitatavad nõuded,

· nõuded elektrikaablite paigaldamisel,

· takistavate rajatiste likvideerimine ja ümbertõstmine,

· elektrikaablite paigalduskaugused teistest torudest, kaevudest, ehitistest,

· paigalduse täpsusnõuded,

   -  elektrikaablite kaitsemeetmed,

· toodete ja töö kvaliteedi määramine,

· tööde teostamise juhised,

· ehitusplatsi juhtimine,

· plaan ja lõiked „Ehitustööde käigus rikutud katete taastamine”,

· ehituseaegne liikluskorralduse skeem jne. 
	3.5  KOOSKÕLASTUSED




3.5.1  Maa-omanikud.
3.5.2  Tehnovõrkude valdajad.

3.5.3  Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1   Korraldus jõustub alates teatavakstegemisest.
4.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Märkused:

             Taotlejale on selgitatud Ehitusseaduse (RT I 2002, 47, 297 ) nõuded:

1.
§23 lg 5 kohaselt: “.....Ehitusluba teisele isikule kuuluvale kinnisasjale tehnovõrgu või -rajatise ehitamiseks väljastatakse kinnisasja omaniku nõusolekul. Kinnisasja omaniku nõusolek ei ole vajalik, kui ehitusloa taotleja kasuks on seatud sundvaldus. Ehitusloa väljastamisest teavitatakse kinnisasja omanikku.”

2.
§33 lg 8 kohaselt: “.....Teisele isikule kuuluvale kinnisasjale ehitatud tehnovõrgu või -rajatise kasutusluba väljastatakse tehnovõrgu või -rajatise omanikule. Võõrale maale ehitatud tehnovõrgu või -rajatise kasutusloa taotlemisel peab tehnovõrgu või -rajatise omanik esitama kinnituse oma omandiõiguse kohta tehnovõrgu või -rajatise suhtes.”

Tarmo Tammiste

Linnapea

